Paškontroles jautājumi operatoram

**Tēma: Notekūdeņu attīrīšanas iekārtas (NAI)**

1. Kanalizācijas sūkņu stacija

* 1. Sūkņu staciju skaits. Vai ir sanitārā un tehniskā kārtībā?
  2. Vai restes ir tīras. Kur liek savāktos atkritumus?
  3. Vai nodrošinātas ar rezerves sūkni? Ja nav – kā rīkojas avārijās situācijās, ja sūknis nedarbojas? Vai ir avārijas izplūde? Vai avārijas izplūde ir plombēta?

1. Notekūdeņu attīrīšanas iekārtu darbība (tehnoloģiskais apraksts)
   1. NAI marka, galvenās sastāvdaļas (priekšattīrīšanas iekārtas, smilšu, tauku atdalītājs, aerācijas baseins, nostādināšanas baseins, dūņu atūdeņošanas iekārta u.tml.)
   2. Kādu tehnoloģiju izmanto notekūdeņu attīrīšanā (bioloģiskā, mehāniskā, ķīmiskā, fizikāli ķīmiskā, kombinētā attīrīšana u.c.)?
   3. Vai konstatētas vizuālas pazīmes, kas var liecināt par neatbilstošu notekūdeņu attīrīšanas procesa tehnoloģiskā režīma neievērošanu (piem., izteikta putošanās aerācijas zonā, dūņu krāsa, smaka u.tml.).
   4. Vai faktiskā NAI tehnoloģija atbilst atļaujā norādītajai?
   5. Vai P atdalīšanai lietotie reaģenti (ja tehnoloģija to paredz) un to izlietotais daudzums atbilst atļaujā sniegtajam aprakstam?
   6. Vai pieņem gan sadzīves, gan ražošanas notekūdeņus?
   7. No kādiem uzņēmumiem pieņem ražošanas notekūdeņus (uzņēmums vai saimnieciskās darbības veids – piem., piena produktu ražošana, zivju pārstrāde u.tml.)?
   8. Vai ražošanas notekūdeņi tiek priekšattīrīti?
   9. Vai notekūdeņus uz NAI pieved arī ar asenizācijas mašīnām? Vai tiek veikta pieņemtā notekūdens daudzuma uzskaite?
   10. Vai tiek veikta pieņemamo notekūdens atšķaidīšana?
   11. Kāds ir biodīķu stāvoklis (ūdens virsmas un krastu aizaugums, aktīvo dūņu klātbūtne, ūdens ziedēšana, krastu sakoptība, ūdens līmenis u.c.)?
   12. Kādi ir pēc projekta pieņemamo notekūdeņu kvalitātes rādītāji un to faktiskie kvalitātes rādītāji?
   13. Cik ūdens ir izplūdis caur NAI/attīrīts iepriekšējā (pilnajā) gadā (NAI noslodze m³/dnn, m³/gadā)?
   14. Vai ir izstrādāti NAI ekspluatācijas noteikumi?
   15. Vai ir iekārtots NAI ekspluatācijas/darba žurnāls?
   16. Vai tika konstatētas avārijas situācijas? Vai tika savlaicīgi paziņots atbildīgajām institūcijām? Cik daudz notekūdeņu ir novadīts caur avārijas izplūdi?
   17. Vai NAI teritorija ir bez piegružojuma, iežogota?
2. Ienākošo notekūdeņu raksturojums un paliekošās emisijas monitorings
   1. Vai ir veikta notekūdeņu testēšana iepriekšējā un pārbaudes gadā?
   2. Kurās vietās tiek veikta notekūdeņu paraugu ņemšana (ieplūde/izplūde)? Vai paraugu var paņemt atbilstoši akreditētām metodēm?
   3. Vai paraugu ņemšanas biežums, paraugu ņemšanas metodika atbilst atļaujā noteiktajai?
   4. Vai paraugu ņemšanu un analīzes veic attiecīgā jomā akreditēta laboratorija?
   5. Vai ievērotas MK noteikumos vai atļaujā noteiktās koncentrācijas (emisijas robežvērtības) BSP5, ĶSP, susp.v. un Pkop, Nkop u.c. izplūdē.
   6. Kāds vizuāli izskatās ūdens izplūdē? Vai notekūdeņu izplūdes vieta ir labiekārtota? Kur tiek novadīti attīrītie notekūdeņi - izplūdes vieta (meliorācijas grāvis, upe, ezers, izplūdes aka u.c.)?
   7. Ja atļaujā noteikts monitorings saņemošajā ūdensobjektā, pārbauda, vai tiek ievēroti ūdensobjektam noteiktie vides kvalitātes mērķi (īpaši par riska ūdensobjektiem). Kāds vizuāli ir saņemošā ūdensobjekta stāvoklis (attiecībā uz riska ūdensobjektiem)?
   8. Vai operators ir iesniedzis gada pārskatu par monitoringa rezultātiem Valsts vides dienesta reģionālajā vides pārvaldē.
   9. Vai operators, konstatējot emisijas neatbilstību atļaujas nosacījumiem, informē Valsts vides dienesta reģionālo vides pārvaldi, noskaidro neatbilstības cēloņus, veic nepieciešamos pasākumus atbilstības nodrošināšanai?
3. Atkritumi un dūņas no notekūdeņu attīrīšanas iekārtām
   1. Kas veic NAI no restēm/redelēm savākto atkritumu, mehānisko piemaisījumu apsaimniekošanu?
   2. Radīto atkritumu daudzums. Vai tiek veikta radīto atkritumu uzskaite, norādot atkritumu veidu, daudzumu, atkritumu apsaimniekotāju, kuram nodoti atkritumi.
   3. Vai NAI teritorijā ir izvietots atkritumu konteiners?
   4. Kur tiek nodrošināta dūņu uzglabāšana (dūņu lauki, dūņu mineralizatori, veikta centrifugēšana, pagaidu uzglabāšanas laukumā)? Cik ilgi tiek uzglabātas dūņas?
   5. Vai tiek veikta radīto dūņu uzskaite?
   6. Cik dūņu NAI radīts pagājušā (pilnajā) gadā? Kāds ir to izmantošanas veids (degradēto platību rekultivācija, teritorijas apzaļumošana, mežsaimniecība, augsnes mēslošana lauksaimniecības zemēs, apglabāšana poligonos, biogāzes ražošana, komposts).
   7. Vai dūņas iepriekšējā (pilnajā) gadā ir nodotas izmantošanai citām personām (ir/nav, daudzums)?
   8. Vai nodotajām dūņu sērijām ir veiktas vidējā parauga analīzes un noformētas kvalitātes apliecības? Vai kvalitātes apliecības tiek reģistrētas žurnālā?
   9. Ja dūņas izmanto lauksaimniecības zemju mēslošanā, meža zemju kvalitātes uzlabošanā, degradēto platību rekultivācijā, teritorijas apzaļumošanā, vai ir noformēts rakstisks apliecinājums par notekūdeņu dūņu un komposta izmantošanu?
   10. Ja dūņas ir nodotas citām personām izmantošanai, vai ir veikta dūņu sērijas masas, kvalitātes un izmantošanas uzskaite, datus piefiksējot žurnālā?
   11. Ja dūņas tiek izmantotas komposta ražošanai, vai komposts tiek gatavots šim mērķim īpaši paredzētā un iekārtotā vietā?
4. Ķīmiskās vielas un maisījumi
   1. Vai tiek izmantotas ķīmiskas vielas vai maisījumi notekūdens attīrīšanai vai ar to saistītajās palīgdarbībās? Kādas? Cik daudz?
   2. Vai ir nodrošināta ķīmisko/maisījumu izlietojuma uzskaite?
   3. Vai ir nodrošinātas drošības datu lapas izmantotajām ķīmiskajām vielām/maisījumiem?
   4. Kur tiek uzglabātas ķīmiskās vielas un/vai maisījumi?
   5. Vai ir atbilstoši marķēts iepakojums?
5. Dabas resursu nodokļa aprēķins
   1. Vai ir pareizi aizpildītas dabas resursu nodokļa aprēķina lapas (uzrādīts limits atbilstoši atļaujai, DRN likme u.c.)?
   2. Vai dabas resursu aprēķins veikts saskaņā ar faktiski emitētā piesārņojuma apjomu? (Norādīt konkrētu testēšanas pārskatu.)
   3. Vai DRN aprēķins veikts ik ceturksni vai gadā reizi?
   4. Vai ir ievēroti atļaujā noteiktie piesārņojošo vielu limiti?
   5. Vai tiek veikta apkārtējā vidē novadītā notekūdeņu apjoma un paliekošā piesārņojuma apjoma uzskaite?
6. Vides aizsardzības oficiālo statistikas veidlapu “Veidlapa Nr. 2 - Ūdens. Pārskats par ūdens resursu lietošanu”, “Veidlapa Nr. 3 - Atkritumi. Pārskats par atkritumiem” iesniegšana
   1. Vai LVĢMC elektroniskajā datubāzē tiešsaistes režīmā ir iesniegts statistikas pārskats “Nr. 2 - Ūdens” par iepriekšējo gadu? Vai dati atbilst faktiskajai situācijai?
   2. Vai LVĢMC elektroniskajā datubāzē tiešsaistes režīmā ir iesniegts statistikas pārskats “Nr. 3 - Atkritumi” par iepriekšējo gadu? Vai dati atbilst faktiskajai situācijai?
7. Smakas emisijas kontrole
   1. Vai ir saņemtas pamatotas sūdzības par traucējošām smakām?
   2. Ja ir saņemtas pamatotas sūdzības, vai veikti smaku emisijas koncentrācijas mērījumi?
   3. Vai izstrādāts pasākumu plāns traucējošas smakas samazināšanai vai novēršanai?
   4. Vai izstrādāts smaku emisijas limita projekts?